**Z Á P I S N I C A**

zapísaná v priebehu zasadnutia Obecného zastupiteľstva dňa 12. 03. 2018

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Informácia o cenových ponukách na výmenu okien na budove TJ
5. Športový deň v obci
6. Projekty (žiadosti o finančné príspevky) podané v roku 2018
7. Rôzne

 8. Diskusia

 9. Schválenie uznesenia

 10. Záver

K bodu 1:

Starostka obce Jarmila Dobroňová privítala prítomných, oboznámila s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Vidrovú Gabrielu a Mgr. Tomáša Lasičku.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce predložila získané cenové ponuky k rekonštrukcii – výmene okien na budove športového areálu. Po spoločnom posúdení ponúk sa prítomní zhodli, že najvýhodnejšia z nich je od spoločnosti Vteple.sk. Na budove budú v najbližšom období vymenené okná vo vrchnej časti budovy. Na financovanie budú použité získané darované prostriedky od spoločnosti Erste Group Slovakia a dofinancovanie bude z rozpočtu obce. Od zamurovania niektorých z okien na budove prítomní upustili, nakoľko zamurovanie je cenovo drahšie ako výmena za okno nové.

K bodu 5:

Starostka obce informovala, že 16.6.2018 sa uskutoční na ihrisku Športový deň. Plánované sú futbalové zápasy, hry pre rodičov a deti, detské atrakcie i predajné stánky. Do akcie sú zapojení členovia TJ, obecný úrad a všetci občania. Zároveň vyzvala prítomných o pomoc pri plánovaných brigádach, ktoré bude potrebné v súvislosti so Športovým dňom zrealizovať.

K bodu 6:

Starostka obce informovala, že počas uplynulých týždňov boli podané nasledovné žiadosti o získanie finančných prostriedkov:

* Žiadosť o dotáciu z Ministerstva financií na výmenu okien a dverí na budove TJ
* Žiadosť o poskytnutie dotácie na rok 2018 – projekt Od zábavy ku zdraviu (detské ihrisko). Žiadosť podaná na Úrad vlády SR.
* Žiadosť o finančný príspevok na rok 2018 z projektu SFZ „Podpora rekonštrukcie a výstavby futbalovej infraštruktúry“ podaná na Slovenský futbalový zväz

Starostka obce ďalej poskytla informácie o spracovávaní *projektu k rekonštrukcii starého* *obchodu*. Na projekte sa pracuje, očakáva sa kedy bude sprístupnená výzva k podaniu projektu. Ďalšie informácie sa týkali možnosti získania financií pre Dobrovoľný hasičský zbor k rekonštrukcii vnútorných priestorov hasičskej zbrojnice.

K bodu 7 a k bodu 8:

Starostka obce v tejto časti zasadnutia oboznámila, že pred hlavným vchodom do materskej školy dochádza k značnému poškodeniu prístupových schodov, ktoré je potrebné v tomto roku opraviť. Požiadala o návrhy, ako by bolo najvhodnejšie rekonštrukciu zrealizovať, aké materiály použiť. Ing. Michal Dobroň prisľúbil, že získa bližšie informácie, prípadne dá vypracovať i cenovú ponuku.

Nutnosť opravy si podľa starostky obce vyžaduje i kríž umiestnený na ceste do Roháča. Starostka informovala, že už požiadala o vypracovanie cenových ponúk k jeho oprave.

Poslanci boli oboznámení, že Štatistický úrad SR zverejnil dňa 7.3.2018 údaj o výške priemernej nominálnej mzdy pracovníka v národnom hospodárstve, podľa ktorého sa upravuje základný plat starostky obce i hlavnej kontrolórky obce.

Na záver zasadnutia prečítala kontrolórka obce p. Hulínová Správu o kontrolnej činnosti za 2.polrok 2017. Otázky k správe položené neboli.

K bodu 9:

Pracovníčka M. Hulínová prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 10:

Starostka obce poďakovala prítomným za účasť.

Zapísala Mgr. Miroslava Hulínová

12.03.2018

 Jarmila Dobroňová

 starosta obce

Overovatelia zápisnice: Gabriela Vidrová ............................

 Mgr. Lasička Tomáš ............................